IVL นำทีมรับรางวัล CSR-DIW Continuous Award ต่อเนื่อง 11 ปีซ้อน
IVL นำทีมรับรางวัล CSR-DIW Continuous Award ต่อเนื่องเป็นปีที่ 11 ตอกย้ำมาตรฐานความรับผิดชอบต่อชุมชนและสังคม
IVL นำทีมรับรางวัล CSR-DIW Continuous Award ต่อเนื่องเป็นปีที่ 11 ตอกย้ำมาตรฐานความรับผิดชอบต่อชุมชนและสังคม
8 ธ.ค. 2564

บริษัท อินโดรามา เวนเจอร์ส จำกัด (มหาชน) หรือ IVL บริษัทเคมีภัณฑ์ชั้นนำระดับโลกที่ดำเนินธุรกิจอย่างยั่งยืน นำโดย 5 บริษัทย่อย ได้แก่ บริษัท อินโดรามา โพลีเอสเตอร์ อินดัสตรีส์ จำกัด (มหาชน) จ.นครปฐม, บริษัท อินโดรามา โพลีเอสเตอร์ อินดัสตรี้ส์ จำกัด (มหาชน) จ.ระยอง, บริษัท ทีพีที ปิโตรเคมีคอลส์ จำกัด (มหาชน), บริษัท อินโดรามา ปิโตรเคม จำกัด (PTA) และ บริษัท อินโดรามา ปิโตรเคม จำกัด (PET) รับรางวัล CSR-DIW Continuous Award ต่อเนื่องเป็นปีที่ 11 ภายใต้โครงการส่งเสริมโรงงานอุตสาหกรรมให้มีความรับผิดชอบต่อสังคมและชุมชนอย่างยั่งยืน ประจำปี 2564 จากกรมโรงงานอุตสาหกรรม กระทรวงอุตสาหกรรม สะท้อนความมุ่งมั่นของไอวีแอลในฐานะผู้นำในอุตสาหกรรมที่มีความรับผิดชอบ ภายใต้กรอบการดำเนินงานด้านความยั่งยืนของบริษัทฯ ซึ่งจะสร้างคุณค่าให้แก่ผู้มีส่วนได้เสียทุกฝ่ายในระยะยาว